10 goed wat jy nie aan potensiële huiskopers moet sê - Jou Geld | Solidariteit WêreldJou Geld | Solidariteit Wêreld
Tuis › 2016-wenke › 10 goed wat jy nie aan potensiële huiskopers moet sê
10 goed wat jy nie aan potensiële huiskopers moet sê
Hoeveel mense al na jou eiendom kom kyk het. Voornemende kopers mag begin wonder waarom hulle dit sou wou koop as niemand anders wou nie.
Hoe stil of aktief die buurt is. Persepsies verskil en kopers mag in elk geval nie dieselfde atmosfeer of aktiwiteite as jy geniet nie.
Hoeveel kinders daar in die area is of hoe naby die skole is. Jy weet nie wat die kopers se gesinsituasie is nie of wat hulle skoolreëlings mag wees nie selfs al het hulle kinders.
Hoe wonderlik jou kerk is. Dit behoort ooglopend te wees maar dit is absoluut taboe om geloof of godsdiens op te haal teenoor mense wat jy nie ken nie. Jy moet in der waarheid inligting oor enige plaaslike geriewe slegs verskaf indien die koper jou 'n spesifieke vraag vra, soos: "Hoe ver is die naaste winkels?' of "Is daar 'n bushalte naby?"
Hoe "nuut" jou kombuis/badkamer/vloerbedekking/plaveisel/verfwerk is. Nuutheid is relatief en die kombuis wat jy twee jaar gelede oorgedoen het mag vir iemand met verskillende smaak outyds voorkom.
Die feit dat jou gesin te groot vir die huis geword het. As kopers dieselfde grootte gesin het, mag hulle begin dink dit is vir hulle ook te klein.
Die feit dat die huis vir jou te groot en/of te duur is om te onderhou noudat jou kinders die huis verlaat het. Kopers mag weereens begin heroorweeg of dit is wat hulle werklik benodig.
Jou onlangse egskeiding. Jou kopers mag pasgetroud wees en dit kan hulle maklik afsit.
Die dood van 'n gesinslid wat jou laat besluit het om te verkoop. Sommige mense is regtig sensitief hieroor.
Die feit dat jy oorgeplaas is/emigreer/alreeds 'n ander huis gekoop het. Jou noodsaaklikheid om vinnig te verkoop mag teen jou gebruik word wanneer oor prys onderhandel word.